cyanic-selkie/wikianc huggingface dataset:
วีเอชเอฟ
วิทยุกระจายเสียง
การกระจายเสียงวิทยุในระบบวีเอชเอฟ ใช้ความถี่ส่งเดียวกับช่องความถี่ซึ่งใช้ส่งกระจายเสียงสำหรับวิทยุโทรทัศน์ โดยเรียกเป็นภาษาอังกฤษว่า FM ซึ่งย่อมาจาก Frequency Modulation แปลว่า การผสมคลื่นทางความถี่ สามารถใช้คู่ขนานกับเครื่องรับวิทยุในระบบเอเอ็ม และส่งกระจายเสียงได้ในช่วงความถี่ระหว่าง 75.0-108.0 เมกะเฮิรตซ์ และช่วงกำลังส่งระหว่าง 1-3 กิโลวัตต์
วิทยุโทรทัศน์
การแพร่สัญญาณออกอากาศภาพทางวิทยุโทรทัศน์ในระบบวีเอชเอฟสามารถกำหนดช่องส่งสัญญาณแบบตายตัวได้ในช่วงระหว่างช่อง 1 - 12 (บางประเทศสามารถส่งได้ถึงช่อง 13 หรืออาจถึงช่อง 20) โดยมีความถี่ส่งอยู่ระหว่าง 30 - 300 เมกะเฮิรตซ์ ส่วนกำลังส่งภาพและกำลังส่งเสียงอยู่ระว่าง 1-5 หรือ 6 กิโลวัตต์ สามารถกระจายคลื่นในทางตรงได้ในช่วงระหว่าง 10-100 เมตร
การสื่อสารอื่น ๆ
คลื่นความถี่ระบบวีเอชเอฟสามารถใช้ส่งสัญญาณในระบบวิทยุการบิน วิทยุสมัครเล่น การส่งเครื่องเรดาร์ภาคพื้นดิน การสร้างภาพด้วยเรโซแนนซ์แม่เหล็ก และส่งแบบแนวตรง โดยไม่บดบังจากพื้นดินสู่อากาศและจากอากาศสู่อากาศ (Line-of-Sight) ได้
การใช้ระบบในประเทศไทย
การใช้คลื่นความถี่ระบบวีเอชเอฟในประเทศไทย แบ่งเป็น การส่งวิทยุกระจายเสียง ด้วยระบบ FM Stereo Multiplex ในช่วงความถี่ระหว่าง 87.5-108.0 MHz และ การส่งวิทยุโทรทัศน์ ในช่วงความถี่ระหว่างช่องที่ 2-12 รวมทั้งสิ้น 11 ช่อง ออกอากาศโดยใช้กำลังส่งภาพระหว่าง 30-300 กิโลวัตต์, กำลังส่งเสียงระหว่าง 1-10 กิโลวัตต์, ความถี่ภาพระหว่าง 40-250 MHz และ ความถี่เสียงระหว่าง 40-260 MHz สำหรับในส่วนของการส่งสัญญาณวิทยุโทรทัศน์นั้น ได้ดำเนินการออกอากาศจนกระทั่งถึงกลางปี 2561 และปัจจุบันได้ยุติการออกอากาศโดยทั้งหมดแล้ว ซึ่งหลังจากนี้จะมีการปรับเปลี่ยนการใช้งานใหม่โดยให้ใช้กับการส่งสัญญาณวิทยุกระจายเสียงระบบดิจิทัล ซึ่งจะเริ่มใช้งานเฉพาะระหว่างช่องที่ 5-12 ความถี่ระหว่าง 175-212 MHz โดยจะเริ่มดำเนินการทดลองการออกอากาศในลักษณะใหม่หลังจากปี 2563 เป็นต้นไป
ประวัติ
การส่งกระจายเสียงวิทยุในระบบเอฟเอ็มครั้งแรก ดำเนินการโดยสถานีวิทยุกระจายเสียงแห่งประเทศไทย สังกัดกรมประชาสัมพันธ์เมื่อปี พ.ศ. 2494 ส่วนการแพร่ภาพวิทยุโทรทัศน์ในระบบวีเอชเอฟครั้งแรก ดำเนินการโดยช่อง 4 บางขุนพรหม ของบริษัท ไทยโทรทัศน์ จำกัด เมื่อปี พ.ศ. 2498 โดยออกอากาศทางช่อง 4 ระบบขาวดำ และการแพร่ภาพวิทยุโทรทัศน์สีในระบบวีเอชเอฟครั้งแรก ดำเนินการโดยสถานีโทรทัศน์สีกองทัพบกช่อง 7 ซึ่งบริษัท กรุงเทพโทรทัศน์และวิทยุ จำกัด ได้รับสัมปทานจากกองทัพบกเมื่อปี พ.ศ. 2510 โดยออกอากาศทางช่อง 7 ในย่านความถี่สูง ทั้งนี้การแพร่ภาพวิทยุโทรทัศน์ในระบบดังกล่าวได้ดำเนินการออกอากาศมาอย่างต่อเนื่อง จนกระทั่งสิ้นสุดการออกอากาศอย่างสมบูรณ์ เมื่อวันที่ 16 กรกฎาคม พ.ศ. 2561 โดยมีสถานีโทรทัศน์โมเดิร์นไนน์ทีวี ของบริษัท อสมท จำกัด (มหาชน) (ซึ่งมีวิวัฒนาการมาตั้งแต่เมื่อครั้งยังเป็นช่อง 4 บางขุนพรหม) เป็นสถานีโทรทัศน์แห่งสุดท้ายที่ยุติการออกอากาศในระบบวีเอชเอฟ
โซดิอัคมีเดีย
โซดิอัคมีเดีย (Zodiak Media) เป็นบริษัทผู้ผลิตรายการอิสระของฝรั่งเศส ในเดือนกุมภาพันธ์ ค.ศ. 2016 ได้ถูกควบรวมกิจการเป็นส่วนหนึ่งของกลุ่มแบนิเจย์
ประวัติ
ในปี ค.ศ. 2008 กลุ่มโซดิอัคได้เปลี่ยนชื่อเป็น โซดิอัค เอนเตอร์เทนเมนท์ หลังจากการเข้าซื้อกิจการของโซดิอัคทีวี (นอร์ดิก, ยุโรปตะวันออก, รัสเซีย)
ในปี ค.ศ. 2010 บริษัท ได้เปลี่ยนชื่อเป็นโซดิอัคมีเดีย หลังจากการเข้าซื้อกลุ่มอาร์ดีเอฟมีเดีย และยังก่อตั้งโซดิอัคคิดส์ (ปัจจุบันคือกลุ่มแบนิเจย์) เป็นแผนกย่อยเน้นการสร้างรายการสำหรับเด็กและครอบครัวในปี ค.ศ. 2014
ในเดือนกุมภาพันธ์ ค.ศ. 2016 โซดิอัคมีเดียได้ถูกควบรวมกิจการเป็นส่วนหนึ่งของกลุ่มแบนิเจย์
ทางหลวงแผ่นดินหมายเลข 1073
ทางหลวงแผ่นดินหมายเลข 1073 สายหนองสังข์-โพธิ์ไทรงาม เป็นทางหลวงแผ่นดินขนาด 2 ช่องจราจร เชื่อมต่อการจราจรระหว่างอำเภอบรรพตพิสัย จังหวัดนครสวรรค์ กับอำเภอบึงนาราง จังหวัดพิจิตร ระยะทางตลอดสายทั้งสิ้น 45.607 กิโลเมตร
รูเบน เด ลา กรุซ
รูเบน เด ลา กรุซ (Ruben De La Cruz) นักมวยสากลชาวฟิลิปปินส์ สถิติการชก 53 ครั้ง ชนะ 27 (น็อค 8) เสมอ 2 แพ้ 24
ประวัติ
เด ลา กรุซขึ้นชกมวยสากลครั้งแรกเมื่อ 19 มีนาคม พ.ศ. 2526 ชนะคะแนน เออร์นี ซูมาเลส ที่ ฟิลิปปินส์ จากนั้น ขึ้นชกชนะเป็นส่วนใหญ่ จนได้ครองแชมป์ฟิลิปปินส์รุ่นฟลายเวตเมื่อ 2 มิถุนายน พ.ศ. 2527 ชนะคะแนน เดียโก เดอวีญา และป้องกันแชมป์ไว้ได้ถึง 3 ครั้ง ในระหว่างนั้น เขาเดินทางมาชกในไทย แพ้คะแนน ก้องธรณี พยัคฆ์อรุณ เมื่อ พ.ศ. 2528 และมาชิงแชมป์ OPBF รุ่นซูเปอร์ฟลายเวตที่ว่างเมื่อ 3 ตุลาคม พ.ศ. 2528 แพ้คะแนน เพชรงาม ชูวัฒนะ เด ลา กรุซเสียแชมป์ฟิลิปปินส์เมื่อ 21 มิถุนายน พ.ศ. 2529 แพ้คะแนน คอนสแตนติโน ดังกลา หลังจากนั้น เด ลา กรุซยังคงขึ้นชกต่อมาจนถึง พ.ศ. 2537 โดยไม่ได้ชิงแชมป์ใดๆอีก เขาชกแพ้น็อค แต อิล ชาง ยก 7 ที่เกาหลีใต้เมื่อ พ.ศ. 2529 แพ้น็อค หลุยส์ ซีโต้ เอสปิโนซา ยก 9 เมื่อ พ.ศ. 2530 เขาขึ้นชกครั้งสุดท้ายเมื่อ 11 ธันวาคม พ.ศ. 2537 แพ้น็อค ริกกี้ ปีเตอร์ ดีโอนีโอ ยก 6 จากนั้นก็แขวนนวมไป
Ectadium
Ectadium เป็นสกุลของพืชดอกที่อยู่ในวงศ์ Apocynaceae.
ถิ่นกำเนิดของมันคือ นามิเบียไปสาธารณรัฐแอฟริกาใต้
สปีชีส์ในสกุล ได้แก่:
เมืองซ่อนบาป
เมืองซ่อนบาป (Broadchurch) เป็นภาพยนตร์ชุดสืบเนื่องแนวชีวิตและสืบสวนซึ่งออกอากาศครั้งแรกทางเครือข่ายไอทีวีในสหราชอาณาจักร ได้รับการสร้างและเขียนบทโดยคริส ชิบนัลล์ และผลิตโดยคิวดอสฟิล์มแอนด์เทลิวิชัน, ไชน์อเมริกา และอิแมจินารีเฟรนส์ ภาพยนตร์ชุดที่ 1 (ซึ่งออกอากาศเมื่อวันที่ 4 มีนาคม พ.ศ. 2556) มีเนื้อเรื่องเน้นไปที่การเสียชีวิตของเด็กชายวัย 11 ปีคนหนึ่ง และผลกระทบจากความโศกเศร้า ความระแวงสงสัยต่อกัน และความสนใจของสื่อมวลชน ภาพยนตร์ชุดที่ 2 เริ่มถ่ายทำในปลายเดือนพฤษภาคม พ.ศ. 2557 ถ่ายทำเสร็จในเดือนตุลาคมของปีเดียวกัน และออกอากาศครั้งแรกในวันที่ 5 มกราคม พ.ศ. 2558 ภาพยนตร์ชุดที่ 3 ได้รับการยืนยันทันทีว่าจะมีการสร้างต่อหลังจากตอนสุดท้ายของภาพยนตร์ชุดที่สองจบลงเมื่อวันที่ 23 กุมภาพันธ์ พ.ศ. 2558
เมืองซ่อนบาป ชุดที่ 1 กล่าวถึงกระบวนการสืบหาฆาตกรโดยสารวัตรนักสืบแอลิก ฮาร์ดี (แสดงโดยเดวิด เทนนันต์) และเอลลี มิลเลอร์ (แสดงโดยออลิเวีย โคลมัน) ชิบนัลล์ได้รับแรงบันดาลใจจากภูมิทัศน์ชายฝั่งจูแรสซิก (ทางภาคใต้ของเกาะบริเตนใหญ่) ในการกำหนดฉากท้องเรื่องขึ้นเป็นเมืองสมมุติเล็ก ๆ ชื่อ "บรอดเชิร์ช" ในเขตเทศมณฑลดอร์เซต อารมณ์ส่วนมากของภาพยนตร์ได้รับแรงบันดาลใจจากดนตรีของโอว์ลาวืร์ อาร์ตนัลส์ นักดนตรีชาวไอซ์แลนด์ซึ่งประพันธ์ดนตรีประกอบรายการด้วย ชิบนัลล์เสนอบทที่เขียนไว้ล่วงหน้าต่อไอทีวีและสามารถโน้มน้าวให้บริษัทอนุมัติการสร้างภาพยนตร์ได้ในฤดูใบไม้ร่วงของปี พ.ศ. 2554 การทดสอบความสามารถเริ่มขึ้นหลังจากนั้นไม่นานนัก แต่นักแสดงบางคนก็ได้รับการเสนอบทให้โดยตรง การถ่ายฉากสำคัญเริ่มต้นในเดือนสิงหาคม พ.ศ. 2555 โดยสถานที่ถ่ายทำหลัก ๆ ได้แก่เมืองและหมู่บ้านต่าง ๆ ในเทศมณฑลดอร์เซต, เขตนอร์ทซัมเมอร์เซตในเทศมณฑลซัมเมอร์เซต, เทศมณฑลเซาท์กลอสเตอร์เชอร์ และนครบริสตอล คณะผู้สร้างใช้ความพยายามอย่างมากที่จะปกปิดตัวตนของฆาตกรไว้เป็นความลับไปจนถึงตอนจบ นักแสดงและทีมงานได้รับการเสนอชื่อเข้าชิงรางวัลหลายรางวัลจากภาพยนตร์ชุดที่ 1 โดยชนะเลิศรางวัลแบฟตาและรางวัลงานทักษะภาพยนตร์ของสถาบันศิลปะภาพยนตร์และโทรทัศน์บริติช (แบฟตา) ด้วย
ภาพยนตร์ชุดที่ 2 ได้รับการประกาศว่าจะสร้างหลังจากภาพยนตร์ชุดที่ 1 จบลง โดยประกอบไปด้วยเส้นโครงเรื่อง 2 เส้น ได้แก่ การพิจารณาคดีฆาตกรรมจากภาพยนตร์ชุดที่ 1 ในชั้นศาล และการรื้อฟื้นคดีที่เมืองแซนด์บรุกขึ้นมาใหม่ เทนนันต์, โคลมัน และผู้แสดงส่วนใหญ่จากภาพยนตร์ชุดที่ 1 กลับมาแสดงในชุดที่ 2 อีกครั้ง ส่วนกลุ่มผู้แสดงใหม่รวมไปถึงแมรีแอนน์ ชอง-แบปทีสต์, เจมส์ ดาร์ซี, อีฟ ไมลส์, ชาร์ลอตต์ แรมพลิง, มีรา ไซแอล และฟีบี วอลเลอร์-บริดจ์ และมีการถ่ายทำในสถานที่จริงที่เขตนอร์ทซัมเมอร์เซต, เทศมณฑลเดวอน, เทศมณฑลดอร์เซต และเทศมณฑลบาร์กเชอร์ โดยมีมาตรการรักษาความลับเกี่ยวกับโครงเรื่องในชุดที่ 2 อย่างรัดกุม
ภาพยนตร์ชุดที่ 3 ได้รับการประกาศว่าจะสร้างหลังจากการออกอากาศตอนสุดท้ายของภาพยนตร์ชุดที่ 2 สิ้นสุดลง ทั้งเทนนันต์และโคลมันได้ยืนยันแล้วว่าจะกลับมาแสดงต่อ ในเดือนตุลาคม พ.ศ. 2558 โคลมันได้ยืนยันว่าภาพยนตร์ชุดที่ 3 จะเริ่มถ่ายทำในฤดูร้อนของปีถัดไป
ในเดือนสิงหาคม พ.ศ. 2556 ฟอกซ์บรอดแคสติงประกาศว่าจะนำ เมืองซ่อนบาป มาสร้างใหม่สำหรับผู้ชมในสหรัฐอเมริกา แต่มีตอนจบต่างออกไป ภาพยนตร์ชุดฉบับอเมริกันซึ่งมีชื่อเรื่องว่า เกรซพอยต์ (และมีเทนนันต์เป็นนักแสดงนำเช่นกัน) เริ่มออกอากาศในวันที่ 2 ตุลาคม พ.ศ. 2557 และจบภายในสิบตอน ช่องฟร็องส์เดอของฝรั่งเศสก็ประกาศสร้างภาพยนตร์ชุดนี้ในฉบับของตนเองเช่นกัน โดยใช้ชื่อเรื่องว่า มาลาแตรา
อักษรเลปชา
อักษรเลปชา (Lepcha หรือ Róng script) ประดิษฐ์โดยทิดูง เมน ซาลอง ในราว พ.ศ. 2200 ซึ่งอาจได้รับอิทธิพลจากการเผยแพร่ศาสนาพุทธ ปัจจุบันใช้ในหนังสือพิมพ์ นิตยสาร ตำราเรียน กวีนิพนธ์และการละคร พยัญชนะทุกตัวมีเสียงอะ เว้นช่องว่างระหว่างคำ
ฝุ่นควันในเอเชียตะวันออกเฉียงใต้
หมอกควันในเอเชียตะวันออกเฉียงใต้เป็นปัญหามลพิษทางอากาศขนาดใหญ่ซึ่งเกิดเป็นประจำ ก่อให้เกิดผลเสียต่อสุขภาพและเศรษฐกิจของประเทศบรูไนดารุสซาลาม อินโดนีเซีย มาเลเซีย สิงคโปร์ ฟิลิปปินส์และไทย ซึ่งสองประเทศหลังมีขอบเขตปัญหาน้อยกว่าสี่ประเทศข้างต้น ปัญหาดังกล่าวปะทุขึ้นทุกฤดูแล้งโดยมีความรุนแรงมากน้อยต่างกัน มีบันทึกหมอกควันข้ามแดนในเอเชียตะวันออกเฉียงใต้มาตั้งแต่ปี 2515
หมอกควันดังกล่าวส่วนใหญ่เกิดจากไฟเกษตรกรรมมิชอบด้วยกฎหมายเนื่องจากการทำไร่เลื่อนลอย (slash-and-burn) ในขนาดอุตสาหกรรมในประเทศอินโดนีเซีย โดยเฉพาะอย่างยิ่งจากจังหวัดสุมาตราใต้และรีเยาบนเกาะสุมาตรา และเกาะบอร์เนียวส่วนของอินโดนีเซีย ที่ดินซึ่งถูกเผานั้นสามารถขายได้ในราคาสูงกว่าอย่างผิดกฎหมาย และมีการนำไปใช้สำหรับกิจกรรมอย่างการปลูกน้ำมันปาล์มและไม้ทำเยื่อกระดาษ (pulpwood) การเผามีราคาถูกกว่าและเร็วกว่าการตัดและการเก็บกวาดโดยใช้รถขุดหรือเครื่องจักรอื่น
อะห์มัด ฟันดี
อะห์มัด ฟันดี (Ahmad Fandi) หรือมูฮัมหมัด ฟานดี้ นักมวยสากลชาวอินโดนีเซีย เกิดเมื่อ 15 ตุลาคม พ.ศ. 2515 สถิติการชก 42 ครั้ง ชนะ 22 (น็อค 7) เสมอ 1 แพ้ 19
ประวัติ
ฟานดีขึ้นชกมวยสากลครั้งแรกเมื่อ 15 มีนาคม พ.ศ. 2532 ชนะคะแนน พีรูท บอย ที่อินโดนีเซีย จากนั้นชกชนะมาเป็นส่วนใหญ่ จนได้ชิงแชมป์อินโดนีเซียรุ่นซูเปอร์แบนตัมเวทเมื่อ 23 มิถุนายน พ.ศ. 2538 แต่ทำได้แค่เสมอกับโซเล่ห์ ซุนดาวา ฟานดีขึ้นชิงแชมปือินโดนีเซียรุ่นเดิมอีกครั้งเมื่อ 21 ตุลาคม พ.ศ. 2538 ปรากฏว่าคราวนี้เป็นฝ่ายแพ้คะแนนบูลัน บูกียาร์โซ ไม่ได้แชมป์อีก หลังจากนั้น ฟานดีมาชกนอกรอบในประเทศไทย แพ้คะแนน ฟ้าสั่ง พ.ธวัชชัย ฟานดีได้ชิงแชมป์อินโดนีเซียรุ่นแบนตัมเวทอีกครั้งเมื่อ 26 เมษายน พ.ศ. 2539 คราวนี้เป็นฝ่ายชนะน็อคอัมปี เลียเลอซี ยก 8 ได้ครองแชมป์ แต่พอป้องกันตำแหน่งครั้งแรกในอีก 3 เดือนต่อมาก็เสียแชมป์ให้ โซเล่ห์ ซุนดาวาไป
หลังจากเสียแชมป์ ฟานดีเดินทางไปชกนอกรอบที่ญี่ปุ่น แพ้คะแนนโตชิอากิ นิชิโอกะ กลับมาชกที่อินโดนีเซีย แพ้น็อค เอเดรียน คัสเปรี่ ยก 4 และมาแพ้คะแนน ยอดชิงชัย ศรทองยิม ที่เพชรบูรณ์ ฟานดีชกชนะติดต่อกันอีก 2 ครั้งก็ขึ้นชิงแชมป์ IBF แพนแปซิฟิกรุ่นซูเปอร์แบนตัมเวทเมื่อ 5 เมษายน พ.ศ. 2541 แพ้น็อค อาร์เนล บารอตีโญ ที่ ออสเตรเลีย จากนั้น ขึ้นชิงแชมป์เงารุ่นซูเปอร์แบนตัมเวท WBC เมื่อ 27 มิถุนายน พ.ศ. 2541 ชนะน็อค แฟรงกี้ มามัวยา ยก 8 ได้แชมป์มาครอง หลังจากนั้น ชกนอกรอบชนะคะแนน สายรุ้ง อ.สุวรรณศิลป์ที่ อินโดนีเซีย หลังจากนั้น ฟานดี เดินทางไปชกนอกรอบ แพ้รวดที่ญี่ปุ่น 4 ครั้งระหว่าง พ.ศ. 2542 – 2544 และยังมาชกแพ้น็อค สมศักดิ์ สิงห์ชัชวาลย์ ยก 2 ที่หาดใหญ่ สงขลา ด้วย ฟานดีมีโอกาสได้ชิงแชมป์ WBO เอเชียแปซิฟิครุ่นซูเปอร์แบนตัมเวทเมื่อ 21 ธันวาคม พ.ศ. 2544 แต่เป็นฝ่ายแพ้น็อค สด ปูนนกอินทรียิม ยก 6 ที่ นนทบุรี
ฟานดีหยุดชกไปสองปี กลับมาชกอีกเมื่อ 19 มกราคม พ.ศ. 2546 โดยขึ้นชิงแชมป์อินโดนีเซียรุ่นซูเปอร์แบนตัมเวท แต่ก็เป็นฝ่ายแพ้คะแนน รัชมัน กีลีกีลี ไม่ได้แชมป์ ฟานดีขึ้นชกมวยครั้งสุดท้ายเมื่อ 18 ธันวาคม พ.ศ. 2546 แพ้น็อค ไดสุเกะ ยามานากะ ยก 1 ที่ ญี่ปุ่น จากนั้นก็แขวนนวมไป
อมฤต
คำสำคัญ "อมฤต" (/อะมะริด, หรือ อะมะรึด/), "อมฤตยู" (/อะมะรึดตะยู/), "อมัจจุ" และ "อมตะ" (/อะมะตะ/) เป็นคำสมาสระหว่าง "อ" (ไม่) + "มฤต, มฤตยู, มัจจุ, มตะ" (ตาย) แปลตรงตัวว่า "ไม่ตาย"; สามารถหมายถึง
อักษรบาตัก
อักษรบาตัก (Batak script; มีชื่อในภาษาแม่ว่า ซูรัตบาตัก (surat Batak), surat na sampulu sia ("ตัวอักษร 19 ตัว") หรือ si-sia-sia) เป็นระบบการเขียนในอดีตของกลุ่มภาษาบาตักที่มีผู้พูดหลายล้านคนที่เกาะสุมาตรา ประเทศอินโดนีเซีย ตัวอักษรอาจพัฒนามาจากอักษรกวิและอักษรปัลลวะ ซึ่งมีที่มาจากอักษรพราหมีในอินเดีย หรือจากข้อสันนิษฐานอักษรสุมาตราดั้งเดิมที่ได้รับอิทธิพลจากอักษรปัลลวะ
การใช้
อักษรบาตักถูกนำมาใช้ในภาษาต่าง ๆ ดังนี้
ประวัติ
ชาวบาตัดส่วนใหญ่ โดยเฉพาะชนชั้นปกครองสามารถใช้อักษรบาตักได้ ส่วนใหญ่ใช้เขียนคาถาอาคมและปฏิทิน หลังจากที่ชาวยุโรปมาถึงบาตัก เริ่มจากมิชชันนารีชาวเยอรมัน และชาวดัทช์ใน พ.ศ. 2421 ได้นำอักษรละตินมาใช้คู่กับอักษรบาตัก โดยใช้สอนในโรงเรียน และใช้ในเอกสารทางศาสนาคริสต์
จุดกำเนิด
คาดว่าอักษรบาตักพัฒนามาจากอักษรปัลลวะและอักษรกวิโบราณ ที่เป็นลูกหลานของอักษรพราหมี
ลักษณะอักษร
อักษรบาตักเขียนจากบนลงล่างและจากซ้ายไปขวา พยัญชนะมีพื้นเสียงเป็น /a/ และมีเครื่องหมายกำกับถ้าไม่มีเสียงสระ เสียงสระอื่น เสียงตัวสะกด เสียงตัวสะกด ŋ และ[x] แสดงด้วยเครื่องหมายบน ล่าง หรือหลังพยัญชนะ เช่น ba เขียนด้วยอักษร ba ตัวเดียว bi เขียนเป็น ba.i bang เขียนเป็น baŋ bing เขียนเป็น baŋ.i อักษรที่เป็นตัวสะกดจะมีเครื่องหมายต่อท้าย เช่น bam เขียนเป็น ba.ma.# bim เขียนเป็น ba.ma.i.# อักษรบาตักต่างจากอักษรในตระกูลอักษรพราหมีคือไม่มีการเชื่อมพยัญชนะเมื่อเขียนเป็นกลุ่ม
อักษร
ตัวอักษรพื้นฐานมีชื่อว่า ซูรัต แต่ละพยัญชนะจะมีเสียงสระโดยธรรมชาติเป็น ตัวอักษรมีหลายแบบตามภูมิภาคและภาษา โดยรูปแบบหลัก ๆ คือ กาโร, มันไดลิง, ปักปัก/ไดรี, ซีมาลูงุน/ตีมูร์ และ โตบา:
รูปอื่น: (ใช้ในแบบมันไดลิง)
ธรรมปาละ (จักรพรรดิ)
ธรรมปาละ (อักษรสิทธัม:, Dha-rmma-pā-la; ধর্মপাল; ครองราชย์ในคริสต์ทศวรรษ 770 - คริสต์ทศวรรษ 810) เป็นผู้ปกครององค์ที่สองแห่งจักรวรรดิปาละในภูมิภาคเบงกอล อนุทวีปอินเดีย พระองค์เป็นพระราชโอรสและผู้สืบทอดต่อจากโกปาละที่ 1 ผู้ก่อตั้งราชวงศ์ปาละ พระองค์ขยายดินแดนจักรวรรดิอย่างมากและทำให้ปาละมีอำนาจเหนืออินเดียตอนเหนือและตะวันออก
อักษรบาตัก
เครื่องหมายสำหรับพยางค์ปิด
ในพยางค์ปิดเครื่องหมายสระเขียนไว้ท้ายสุด
ธรรมปาละ (จักรพรรดิ)
รัชสมัย
นักประวัติศาสตร์ระบุรัชสมัยโดยประมาณตามคำจารึกและบันทึกประวัติศาสตร์หลายแห่งที่แตกต่างกัน ซึ่งมีการระบุไว้ดังนี้:
เส้นเมริเดียนที่ 180 องศา
เส้นเมริเดียนที่ 180 องศา หรือ แอนติเมริเดียน คือเส้นเมริเดียนซึ่งอยู่ ณ ตำแหน่ง 180° ตะวันออกหรือตะวันตกของเส้นเมริเดียนแรก ซึ่งใช้เป็นเส้นหลักของเส้นแบ่งเขตวันสากลเพราะส่วนใหญ่ของเส้นลากผ่านมหาสมุทรแปซิฟิก อย่างไรก็ตามเส้นเมริเดียนนี้ยังลากผ่านรัสเซียและฟิจิ รวมทั้งแอนตาร์กติกาด้วย
เส้นนี้เริ่มต้นจากขั้วโลกเหนือมุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 180 องศาลากผ่านพื้นที่ดังนี้ ! Width="125"|พิกัด (ค่าประมาณ) ! ประเทศ ดินแดน หรือพื้นน้ำ ! หมายเหตุ
เส้นเมริเดียนลากผ่านระหว่าง (แต่ไม่ได้ใกล้โดยเฉพาะอย่างยิ่งกับ) : สถานที่เดียวที่มีถนนตัดผ่านเส้นเมริเดียนเส้นนี้และมีอาคารอยู่ใกล้เคียงมากด้วย อยู่ในประเทศฟิจิ
Elacholoma
Elacholoma เป็นสกุลของพืชดอกที่อยู่ในวงศ์ Phrymaceae.
ถิ่นกำเนิดของมันคือ ภาคกลางของออสเตรเลีย
สปีชีส์ในสกุล ได้แก่:
คามาโดะ เนซึโกะ
คามาโดะ เนซึโกะ (竈門 禰豆子 (Kamado Nezuko)) เป็นตัวละครสมมุติในซีรีส์การ์ตูนมังงะเรื่อง ดาบพิฆาตอสูร ถูกสร้างโดย โคโยฮารุ โกโตเกะ เนซึโกะกับคามาโดะ ทันจิโร่ พี่ชายของเนซึโกะเป็นผู้รอดชีวิตเพียงคนเดียวของเหตุการณ์ที่พวกเขาสูญเสียทั้งครอบครัวไปให้กับเหล่าอสูร ด้วยเนซึโกะจะถูกกลายร่างเป็นอสูร แต่ยังคงแสดงอาการและความคิดของมนุษย์ หลังจากที่ได้พบกับโทมิโอกะ กิยู และเหล่าเสาหลัก ทันจิโร่เริ่มต้นภารกิจเพื่อช่วยน้องสาวกลายเป็นมนุษย์อีกครั้งและล้างแค้นการเสียชีวิตของครอบครัวตระกูลคามาโดะ
เนซึโกะเป็นตัวละครที่สร้างมาเพื่อให้ทันจิโร่ตัวละครที่เป็นนวัตกรรมมากขึ้นเนื่องจากเนซึโกะมีตัวตนเป็นปีศาจ การตอบสนองที่สำคัญเบื้องต้นต่อเนซึโกะเป็นบวกเนื่องจากวิธีการแหวกแนวเป็นการเล่าเรื่องเพื่อให้ตัวละครของเนซึโกะเป็นเหมือนอสูรและวิธีที่เนซึโกะแสดงพลังมากขึ้นในการต่อสู้ข้ามเรื่อง เนซึโกะยังเป็นตัวละครที่ได้รับความนิยม ปรากฏในนิตยสาร วีคลีย์เพลย์บอย (เพลย์บอยสุดสัปดาห์)
ลักษณะภายนอก
เนซึโกะเป็นเด็กผู้หญิงตัวเล็ก ผิวขาว เล็บของเธอเป็นเล็บแหลมสีชมพูอ่อนและสีออมเบรที่ค่อยๆไล่สีลงมาเป็นสีแดงอมชมพูตรงปลายเล็บ และเขี้ยวอสูรขนาดใหญ่ เธอมีผมสีดำยาวหยักศกที่ค่อย ๆ ไล่สีลงมาเป็นสีส้มตรงปลาย เธอมีสีตาในตอนที่เป็นอสูรเป็นสีชมพูอ่อน เธอมีขนตาที่ยาว และงอน เมื่อเธออารมณ์ไม่ดี ดวงตาของเธอจะมีรอยกรีดปรากฏขึ้นมา ตามคำบอกเล่าของ คามาโดะ ทันจิโร่ เนซึโกะเป็นที่รู้จักในฐานะผู้หญิงที่สวยที่สุดในหมู่บ้านเกิดของเธอ
เธอสวมชุดกิโมโนสีชมพูอ่อนที่มีลายอาซาโนฮะหรือใบกัญชง ที่มีซับในเป็นสีชมพูที่สีอ่อนกว่าชุดกิโมโนของเธอ คาดด้วยผ้าโอบิลายตารางหมากรุกสีแดงและขาว พร้อมด้วยเชือกสีส้มและขอบบนสีเขียว สวมทับด้วยชุดคลุมฮาโอริสีน้ำตาลเข้มยาวถึงน่อง เธอสวมใส่ถุงเท้าญี่ปุ่นสีขาวและรองเท้าแตะรัดส้นสีชมพู สวมทับด้วยปลอกขาสีดำที่มีลักษณะคล้ายกับ Kyahan ผูกด้วยริบบิ้นสีขาวข้างละ 3 อัน เธอมักจะผูกริบบิ้นสีชมพูเล็ก ๆ ที่ด้านซ้ายของศีรษะของเธอเพื่อไม่ให้เส้นผมมาระเกะระกะใบหน้า เธอไม่สามารถพูดได้และต้องคาบกระบอกไม้ไผ่อยู่เสมอเพื่อป้องกันไม่ให้เธอไปทำร้ายใครได้
ออกแบบและการสร้าง
เนซึโกะถูกออกแบบโดยโคโยฮารุ โกโตเกะ นักเขียนมังงะ ทำให้ทันจิโร่นำมีเอกลักษณ์เฉพาะตัวมากขึ้น เนื่องจากเนซึโกะเริ่มเป็นอสูร ทันจิโร่ไม่สามารถพาตัวเองไปไม่ชอบปีศาจได้ ทันจิโร่เผชิญหน้าและพบว่าตัวเองอยู่ในเขตสีเทาของศีลธรรมขาวดำ บรรณาธิการของผู้เขียนและผู้ช่วยคนอื่น ๆ กล่าวว่าต้องขอบคุณสิ่งนี้ มังงะใช้การเล่าเรื่องที่เป็นนวัตกรรมใหม่ซึ่งดึงดูดผู้อ่านได้ง่าย
ยูมะ ทาคาฮาชิ โปรดิวเซอร์อนิเมะ กล่าวว่าในขณะที่เนซึโกะเงียบตั้งแต่ภาคแรก ทีมงานสามารถเปลี่ยนแปลงการแสดงออกทางสีหน้าที่ซับซ้อนและทำให้อารมณ์ของตัวละครมีมนุษยธรรมมากขึ้น ทากาฮาชิอ้างว่าเขาต้องการให้ผู้ชมตั้งตารอการพัฒนาเนซึโกะและหลากหลายอารมณ์ที่เนซึโกะสามารถแสดงออกมาได้ อนิเมะใช้เพลงประกอบที่ชื่อว่า "คามาโดะ ทันจิโร่ โนะอุตะ" เป็นการแสดงออกถึงความมุ่งมั่นของทันจิโร่ ที่ลุกขึ้นจากความสิ้นหวังและต่อสู้เพื่อปกป้องเนซึโกะ
ผู้ที่ให้เสียงพากย์เนซึโกะคืออะคาริ คิโต ได้กล่าวนัตสึกิ ฮานาเอะ ผู้ที่ให้เสียงพากย์ทันจิโร่ เป็นเหมือนพี่ใหญ่ของเธอที่สตูดิโอ สนับสนุนและหากมีส่วนใดที่เธอมีปัญหาในการบันทึกเสียงพากย์ ฮานาเอะบอกว่าคิโตยังคิดว่าเธอเป็นน้องสาว
กีฬาสกีลงเขาในโอลิมปิกฤดูหนาว 2022 – รอบคัดเลือก
กีฬาสกีลงเขาในโอลิมปิกฤดูหนาว 2022 – รอบคัดเลือก เป็นการแข่งขันสกีลงเขาเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 306 ตำแหน่ง
โควต้า
อนุญาตให้นักกีฬาเข้าร่วมการแข่งขันกีฬาโอลิมปิกสูงสุด 306 คน โดยแต่ละประเทศส่งนักกีฬาได้สูงสุด 22 คน แบ่งเป็นชายสูงสุด 11 คนหรือหญิง 11 คนจากประเทศที่ได้รับอนุญาต แต่ละประเทศไม่สามารถส่งนักกีฬาเข้าร่วมได้เกิน 4 คนในหนึ่งรายการ แต่ละประเทศสามารถเข้าร่วมได้สูงสุดหนึ่งทีมในรายการคู่ขนานทีมผสม
สรุปผลการคัดเลือก
ณ วันที่ 15 มิถุนายน โควต้าจะเปลี่ยนจนถึงวันที่ 17 มกราคม พ.ศ. 2565
เอ็นเอ๊กซ์ที เทคโอเวอร์: รีสเปค
เอ็นเอ๊กซ์ที เทคโอเวอร์: รีสเปค (NXT TakeOver: Respect) เป็นรายการมวยปล้ำอาชีพหลักที่ผลิตโดยดับเบิลยูดับเบิลยูอี ภายใต้ค่ายพัฒนาทักษะเอ็นเอ๊กซ์ที และได้รับการถ่ายทอดสดทางดับเบิลยูดับเบิลยูอี เน็ตเวิร์ค โดยให้บริการแก่สมาชิก เอ็นเอ๊กซ์ที เทคโอเวอร์ครั้งนี้ ได้จัดขึ้นในวันที่ 7 ตุลาคม 2015 ณ สนามFull Sail University ในเมืองWinter Park, Florida เป็นครั้งแรกที่มีการจัดทัวร์นาเมนต์ Dusty Rhodes Tag Team Classic
รัฐสุทูรปัศจิม
รัฐสุทูรปัศจิม [สุทูระปัดจิม] (सुदूरपश्चिम प्रदेश, สุทูรปศฺจิม ปฺรเทศ, ; ) เป็นหนึ่งในเจ็ดรัฐของประเทศเนปาล จัดตั้งขึ้นตามรัฐธรรมนูญฉบับปัจจุบันซึ่งได้รับการประกาศใช้ในวันที่ 20 กันยายน พ.ศ. 2558 รัฐนี้ครอบคลุมพื้นที่ 19,539 ตารางกิโลเมตร คิดเป็นประมาณร้อยละ 13.22 ของพื้นที่ทั้งหมดของประเทศ
รัฐสุทูรปัศจิมเมื่อแรกตั้งมีชื่อว่า รัฐหมายเลข 7 ต่อมาสภารัฐเห็นชอบให้ใช้ชื่อ "สุทูรปัศจิม" เป็นชื่อถาวรของรัฐในเดือนกันยายน พ.ศ. 2561 รัฐนี้มีท้องที่การปกครองสอดคล้องกับท้องที่ของภาคการพัฒนาตะวันตกไกลในอดีต โดยมีอาณาเขตติดต่อกับเขตปกครองตนเองทิเบตของจีนทางทิศเหนือ ติดต่อกับรัฐกรรณาลีและรัฐลุมพินีทางทิศตะวันออก ติดต่อกับรัฐอุตตรประเทศของอินเดียทางทิศใต้ และติดต่อกับรัฐอุตตราขัณฑ์ของอินเดียทางทิศตะวันตก
เมืองใหญ่สามเมืองของรัฐสุทูรปัศจิมในแง่จำนวนประชากรและเศรษฐกิจ ได้แก่ ธันคฒี, ภิมทัตตะ (มเหนทรนคร) และฏิกาปุระ ใน พ.ศ. 2561 โคทาวรีได้รับการประกาศให้เป็นเมืองหลวงถาวรของรัฐ แต่จนถึงขณะนี้ ที่ทำการต่าง ๆ ของรัฐบาลรัฐยังคงตั้งอยู่ในธันคฒีซึ่งเป็นเมืองหลวงชั่วคราว
กองทัพโรมาเนีย
กองทัพแห่งโรมาเนีย (Forțele Armate Române เรียกว่า Armata Română) เป็นกองกำลังทหารของสาธารณรัฐโรมาเนีย ประกอบด้วยกองทัพบก กองทัพเรือ และ กองทัพอากาศ ทั้งหมดอยู่ภายใต้การบังคับบัญชาของกระทรวงกลาโหม
เจ้าหญิงโซเฟีย ดัชเชสแห่งกาลาเบรีย
เจ้าหญิงโซเฟีย ดัชเชสแห่งกาลาเบรีย (Her Royal Highness Princess Sofía, Duchess of Calabria) (พระนามเดิม:โซเฟีย แลนด์ดิลอส ยา เมนกาเลโฮ) ประสูติเมื่อวันที่ 23 พฤศจิกายน พ.ศ. 2516 ณ มาดริด สเปน เป็นบุตรีของ โจเซ มานูเอล แลนด์ดิลอส ยา เมนกาเลโฮ และ มาเรีย เด แลนด์ดิลอส ยา เมนกาเลโฮ
เสกสมรส
โซเฟีย แลนด์ดิลอส ยา เมนกาเลโฮ ได้เข้าพิธีเสกสมรสกับ เจ้าชายเปรโด ดยุกแห่งกาลาเบรีย เมื่อวันที่ 30 มีนาคม พ.ศ. 2544 รับพระราชทานพระอิสริยยศ  ดัชเชสแห่งกาลาเบรีย เจ้าหญิงแห่งบูร์บง-ซิซิลีทั้งสอง พระชายา โดยมีพระบุตรร่วมกันถึง 7 พระองค์
โกปาอาเมริกา 2019 รอบแพ้คัดออก
รอบแพ้คัดออกของ โกปาอาเมริกา 2019 จัดขึ่นตั่งแต่วันที่ 27 มิถุนายน ค.ศ. 2019 ในรอบก่อนรองชนะเลิศ และนัดชิงชนะเลิศ จะแข่งขันในวันที่ 7 กรกฎาคม ค.ศ. 2019 ที่ สนามเอสตาจีอูดูมารากานัง ใน ริโอเดจาเนโร.
รูปแบบ
ในรอบแพ้คัดออก, จะแข่งขันกันในเวลาปกติ 90 นาที:
คอนเมบอล ได้มีการกำหนดคู่ในรอบรองชนะเลิศไว้ดังนี้:
ทีมที่ผ่านเข้ารอบ
สองอันดับแรกจากแต่ละกลุ่มรวมทั้งลำดับสามที่ดีที่สุดสองทีมจะผ่านเข้าสู่รอบแพ้คัดออก
สายการแข่งขัน
<section begin=Bracket /><section end=Bracket />
เวเนซุเอลา พบ อาร์เจนตินา
<section begin=QF2 /><section end=QF2 />
โคลอมเบีย พบ ชิลี
<section begin=QF3 /><section end=QF3 />
อุรุกวัย พบ เปรู
<section begin=QF4 /><section end=QF4 />
บราซิล พบ อาร์เจนตินา
<section begin=SF1 /><section end=SF1 />
ชิลี พบ เปรู
<section begin=SF2 /><section end=SF2 />
นัดชิงอันดับที่สาม
<section begin=TPP /><section end=TPP />
ผู้กล้าโล่ผงาด
ผู้กล้าโล่ผงาด เป็นซีรีส์ไลต์โนเวลญี่ปุ่น แนวต่างโลก และจินตนิมิตมืด ที่เขียนโดยอาเนโกะ ยูซางิ เดิมเผยแพร่ออนไลน์ทางเว็บไซต์นิยายออนไลน์เผยแพร่โดยผู้ใช้โชเซ็ตสึกะ นิ นาโร ต่อมาสำนักพิมพ์เมเดียแฟกตอรีตีพิมพ์เป็นหนังสือไลต์โนเวลซึ่งมีเนื้อเรื่องที่ขยายออกและวาดภาพประกอบโดยเซระ มินามิ วางจำหน่ายถึงเล่มที่ 22 เมื่อวันที่ 25 มิถุนายน พ.ศ. 2562
ซีรีส์ไลต์โนเวลได้รับการดัดแปลงเป็นมังงะ วาดภาพโดยไอยะ คีว และตีพิมพ์โดยสำนักพิมพ์เมเดีย แฟกตอรี จำหน่ายถึงเล่มที่ 20 เมื่อวันที่ 22 กุมภาพันธ์ พ.ศ. 2565 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์เฟิร์ส เพจ โปร ได้รับการดัดแปลงเป็นซีรีส์อนิเมะโทรทัศน์โดยสตูดิโอ Kinema Citrus ออกอากาศระหว่างเดือนมกราคมถึงมิถุนายน พ.ศ. 2562 ฤดูกาลที่ 2 ร่วมผลิตโดยสตูดิโอ DR Movie มีกำหนดออกอากาศในเดือนเมษายน พ.ศ. 2565 ฤดูกาลที่ 3 มีการประกาศสร้างแล้ว
ดิอเมริกันบรีด
ดิอเมริกันบรีด (อังกฤษ: The American Breed) เป็นวงดนตรีร็อคสัญชาติอเมริกันจากเมืองชิคาโก ประเทศสหรัฐอเมริกา ในปี 1960 เดิมทีเริ่มแรกชื่อเดิมคือ "แกรี่แอนด์เดอะไนต์ไลทส์ " ก่อนที่จะมาใช้ชื่อดิอเมริกันบรีดในปี 1967 หลายเพลงของพวกเขาติดชาร์ตในช่วงปี 1967 ถึง 1968 เพลงที่รู้จักกันดีที่สุดคือเพลง "เบนด์มี, เชพมี" (Bend Me, Shape Me) ซิงเกิลจากปี 1967 พุ่งทะยานขึ้นสูงสุดถึงอันดับที่ 5 บนชาร์ตบิลบอร์ดฮอต 100 ในช่วงต้นปี 1968 วงแยกทางกันในปี 1970 ภายหลังสมาชิกเกือบทั้งหมดได้ก่อตั้งวงรูฟัสในเวลาต่อมา
ไพโรจน์ รัตตกุล
ร้อยตรี ไพโรจน์ รัตตกุล อดีตที่ปรึกษานายกรัฐมนตรีพลเอกสุรยุทธ์ จุลานนท์ (ด้านเศรษฐกิจและการท่องเที่ยว) อดีตนายกสมาคมมวยสากลสมัครเล่นแห่งประเทศไทย อดีตผู้ก่อตั้งและกรรมการผู้จัดการ บริษัท หาดทิพย์ จำกัด (มหาชน) บริษัท มีเพียงพอ จำกัด และ บริษัท เซ้าเทิร์น ร็อคส์ จำกัด และเป็นน้องชายนายพิชัย รัตตกุล (อดีตประธานรัฐสภา ประธานสภาผู้แทนราษฎร อดีตรองนายกรัฐมนตรี อดีตรัฐมนตรีว่าการกระทรวงการต่างประเทศ และอดีตหัวหน้าพรรคประชาธิปัตย์)
ประวัติ
ไพโรจน์ รัตตกุล เกิดวันอาทิตย์ที่ 12 พฤศจิกายน พ.ศ. 2476 ที่จังหวัดพระนคร ในครอบครัวคนไทยเชื้อสายจีน จบการศึกษาระดับมัธยมจากโรงเรียนอัสสัมชัญ แผนกฝรั่งเศส จากนั้นจึงไปศึกษาต่ออนุปริญญาด้านการเงิน การธนาคาร จากวิทยาลัยลอนดอนโปลีเทคนิค ที่ประเทศอังกฤษ และศึกษาต่อปริญญาตรีด้านเศรษฐศาสตร์ จากมหาวิทยาลัยบริสตอล ประเทศอังกฤษ หลังจบการศึกษาแล้วได้กลับมารับราชการทหาร ก่อนจะเข้าสู่แวดวงนักธุรกิจ ชีวิตครอบครัว สมรสกับนางประพันธ์ศรี รัตตกุล (บุตรี หลวงรอบรู้กิจ ผู้ร่วมก่อตั้งและกรรมการผู้จัดการคนแรกของธนาคารกรุงเทพ) มีบุตรชาย 2 คน และ บุตรสาว 2 คน โดยบุตรชายคนโต คือ พลตรี พัชร รัตตกุล สมรสกับ หม่อมราชวงศ์ศรีคำรุ้ง ยุคล (ธิดาในหม่อมเจ้าชาตรีเฉลิม ยุคล กับหม่อมกมลา ยุคล ณ อยุธยา)
ถึงแก่อนิจกรรม
ไพโรจน์ รัตตกุล ถึงแก่อนิจกรรม เมื่อวันที่ 22 ธันวาคม พ.ศ. 2561 เวลาประมาณ 23.00 น. ณ โรงพยาบาลกรุงเทพ สิริอายุรวมได้ 86 ปี และได้รับพระราชทานเพลิงศพ เมื่อวันที่ 27 เมษายน พ.ศ. 2562 ณ เมรุวัดธาตุทอง พระอารามหลวง โดย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินพระราชทานเพลิงศพ และ สมเด็จพระอริยวงศาคตญาณ (อัมพร อมฺพโร) ทรงเป็นประธานในการพระราชทานเพลิงจริง
Duosperma
Duosperma เป็นสกุลของพืชดอกที่อยู่ในวงศ์ Acanthaceae.
ถิ่นกำเนิดของมันคือ เขตร้อนและแอฟริกาตอนใต้
สปีชีส์ในสกุล ได้แก่:
ห้อง
ห้อง คือพื้นที่ว่างใด ๆ ที่สามารถแบ่งเป็นส่วน ๆ ภายในโครงสร้างที่กำหนดได้ ปกติแล้วห้องห้องหนึ่งจะกั้นพื้นที่ว่างอื่น ๆ หรือโถงทางเดินด้วยผนัง หรือประตู ในทางประวัติศาสตร์ การใช้ห้องย้อนไปถึงวัฒนธรรมมิโนนตอนต้น ประมาณ 2200 ปีก่อนคริสตศักราช เมื่อพบว่ามีพื้นที่ในซันโดรีนี กรีซ และอะโครทีรี ที่ขุดเจาะได้ แบ่งเป็นห้อง ๆ อย่างชัดเจนด้วยโครงสร้างที่กำหนด
เส้นเมริเดียนที่ 63 องศาตะวันออก
เส้นเมริเดียนที่ 63 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 63 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 177 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 63 องศาตะวันออกลากผ่านพื้นที่ดังนี้:
โด๋ ซวี หมั่ญ
โด๋ ซวี หมั่ญ (Đỗ Duy Mạnh, เกิด 29 กันยายน 2539) นักฟุตบอลอาชีพชาวเวียดนาม ปัจจุบันเล่นในตำแหน่งกองหลังให้กับสโมสรฟุตบอลฮานอยและฟุตบอลทีมชาติเวียดนาม
ซวี หมั่ญเลื่อนขึ้นสู่ทีมชุดใหญ่ของสโมสรฮานอยในฤดูกาล 2558 และกลายเป็นส่วนสำคัญของทีมเขาคว้ารางวัลผู้เล่นดาวรุ่งยอดเยี่ยมของวีลีก เมื่อจบฤดูกาล 2558 ซวี หมั่ญถูกเรียกตัวติดทีมชาติระดับเยาวชน และถูกเรียกตัวติดทีมชาติชุดใหญ่ใน พ.ศ. 2558 ซวี หมั่ญเป็นหนึ่งในผู้เล่นที่มีอนาคตไกลมากที่สุดของเวียดนาม
ฤดูพายุไต้ฝุ่นแปซิฟิก พ.ศ. 2566
'''ฤดูพายุไต้ฝุ่นแปซิฟิก พ.ศ. 2566''' เป็นเหตุการณ์ในรอบวัฎจักรของการก่อตัวของพายุหมุนเขตร้อนในปัจจุบันของมหาสมุทรแปซิฟิกตะวันตก ฤดูกาลดังกล่าวลากยาวตลอด พ.ศ. 2566 โดยพายุหมุนส่วนใหญ่จะก่อตัวขึ้นระหว่างเดือนพฤษภาคมถึงเดือนตุลาคม
การพยากรณ์ฤดูกาล
ในระหว่างฤดูกาล หลายหน่วยงานอุตุนิยมวิทยาและหน่วยงานทางวิทยาศาสตร์ของแต่ละประเทศจะมีการคาดการณ์ของพายุหมุนเขตร้อน, พายุโซนร้อนและพายุไต้ฝุ่น ที่จะก่อตัวในช่วงฤดู และ/หรือ จะมีพายุกี่ลูกที่ส่งผลกระทบต่อประเทศนั้น หลายหน่วยงานนี้ได้รวมไปถึงองค์กรความเสี่ยงพายุโซนร้อน (TSR) ของมหาวิทยาลัยคอลเลจลอนดอน, สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) และสำนักสภาพอากาศกลางของไต้หวันด้วย การพยากรณ์แรกของปีได้รับการเผยแพร่โดย PAGASA เมื่อวันที่ 13 มกราคม 2566 ในคาดการณ์ภูมิอากาศรายฤดูประจำเดือนเป็นการคาดการณ์ช่วงครึ่งแรกของฤดูกาล 2566 หน่วยงานคาดการณ์ว่าจะมีพายุหมุนเขตร้อนเพียง 0–2 ลูกที่เข้าสู่พื้นที่รับผิดชอบของฟิลิปปินส์ในระหว่างเดือนมกราคมถึงมีนาคม ขณะเดือนเมษายนถึงมิถุนายนจะมีพายุหมุนเขตร้อน 2–4 ลูก นอกจากนี้ยังระบุด้วยว่าสภาวะลานีญากำลังอ่อนนั้นจะดำเนินต่อไปและจะเปลี่ยนกลับไปเป็นสภาวะเป็นกลางในภายหลัง
วันที่ 5 พฤษภาคม องค์กรความเสี่ยงพายุโซนร้อนได้ออกการคาดการณ์ฉบับแรกของฤดูกาล 2566 ซึ่งคาดว่าสภาวะเอลนีโญกำลังปานกลางถึงแรงจะพัฒนาชึ้นและคงอยู่ไปตลอดเดือนตุลาคม โดย TSR คาดว่ากิจกรรมของพายุหมุนเขตร้อนในฤดูกาล 2566 จะสูงกว่าค่าเฉลี่ย มีพายุโซนร้อนเกิดขึ้นจำนวน 29 ลูก ในจำนวนนั้นมีกำลังเป็นถึงพายุไต้ฝุ่นได้ 19 ลูก และในจำนวนนั้นจะเป็นพายุไต้ฝุ่นที่มีความรุนแรง 13 ลูก โดย TSR ยังคงไว้ที่การคาดการณ์นี้ในการคาดการณ์ฉบับเดือนกรกฎาคม เว้นแต่ปรับลดจำนวนพายุรุนแรงลงเหลือ 12 ลูก
พายุดีเปรสชันเขตร้อน
รายการพายุหมุนเขตร้อนที่มีความรุนแรงสูงสุดเป็นเพียงพายุดีเปรสชัน โดยอาจเป็นพายุที่มีรหัสเรียกตามหลังด้วยตัวอักษร W โดยศูนย์เตือนไต้ฝุ่นร่วม หรืออาจได้รับชื่อท้องถิ่นจากสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) แต่ไม่ถูกตั้งชื่อตามเกณฑ์ของกรมอุตุนิยมวิทยาญี่ปุ่น (JMA) ซึ่งหน่วยงานดังกล่าวระบุเพียงแต่คำว่า TD (Tropical Depression) หรือพายุดีเปรสชันเท่านั้น
รายชื่อพายุ
ภายในมหาสมุทรแปซิฟิกตะวันตกเฉียงเหนือ ทั้งกรมอุตุนิยมวิทยาญี่ปุ่น (JMA) และสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) ต่างทำหน้าที่กำหนดชื่อของพายุหมุนเขตร้อนซึ่งก่อตัวภายในมหาสมุทรแปซิฟิกตะวันตก ซึ่งเป็นผลให้พายุหมุนเขตร้อนอาจมีสองชื่อ RSMC โตเกียวโดยกรมอุตุนิยมวิทยาญี่ปุ่น — ศูนย์ไต้ฝุ่นจะกำหนดชื่อสากลให้กับพายุหมุนเขตร้อนในนามของคณะกรรมการไต้ฝุ่นขององค์การอุตุนิยมวิทยาโลก ซึ่งพวกเขาจะประมาณความเร็วลมเฉลี่ยภายใน 10 นาทีของพายุหมุนเขตร้อน หากมีความเร็วลมถึง 65 km/h พายุหมุนเขตร้อนดังกล่าวจะได้รับชื่อ ส่วน PAGASA จะกำหนดชื่อให้กับพายุหมุนเขตร้อน ซึ่งเคลื่อนตัวเข้าหรือก่อตัวขึ้นเป็นพายุดีเปรสชันเขตร้อนภายในพื้นที่รับผิดชอบของฟิลิปปินส์ มีขอบเขตอยู่ระหว่างเส้นเมริเดียนที่ 135°ดะวันออก ถึง 115°ตะวันออก และระหว่างเส้นขนานที่ 5°เหนือ ถึง 25°เหนือ แม้ว่าพายุหมุนเขตร้อนลูกนั้นจะได้รับชื่อสากลแล้วก็ตาม โดยชื่อของพายุหมุนเขตร้อนที่มีนัยสำคัญจะถูกถอนโดยทั้ง PAGASA และ คณะกรรมการไต้ฝุ่น ในระหว่างฤดูกาล หากรายชื่อของภูมิภาคฟิลิปปินส์ที่เตรียมไว้ถูกใช้จนหมด PAGASA จะใช้ชื่อจากรายชื่อเพิ่มเติม ซึ่งถูกกำหนดขึ้นไว้ในแต่ละฤดูกาลมาใช้กับพายุหมุนเขตร้อนแทนชื่อที่หมดไป
ชื่อสากล
กรมอุตุนิยมวิทยาญี่ปุ่น (JMA) จะเป็นหน่วยงานที่กำหนดชื่อให้กับพายุหมุนเขตร้อน เมื่อระบบได้รับการประมาณว่า มีความเร็วลมเฉลี่ยภายใน 10 นาที ที่ 65 km/h โดย JMA จะคัดเลือกชื่อจากรายการ 140 ชื่อ ซึ่งได้รับการปรับปรุงโดย 14 ประเทศสมาชิกและดินแดนของคณะกรรมการเศรษฐกิจและสังคมแห่งเอเชียและแปซิฟิก (ESCAP)/WMO คณะกรรมการไต้ฝุ่น
ฟิลิปปินส์
สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตัวเองหากมีพายุใดก่อตัวหรือเคลื่อนผ่านพื้นที่รับผิดชอบของตน โดยชื่อที่ใช้ถูกนำมาจากรายชื่อ เป็นรายชื่อเดียวกับที่ถูกใช้ไปในฤดูกาล ค.ศ. 2018 (พ.ศ. 2561) และมีกำหนดจะถูกนำมาใช้อีกครั้งในฤดูกาล ค.ศ. 2026 (พ.ศ. 2569) ด้วย ซึ่งรายชื่อทั้งหมดเหมือนเดิมกับครั้งก่อน เว้น โอเบต, โรซัล และ อุมเบร์โต ที่ถูกนำมาแทน โอมโปง, โรซีตา และอุสมัน ที่ถูกถอนไป รายชื่อเพิ่มเติม
ผลกระทบ
ตารางนี้รวมเอาทั้งหมดของระบบพายุที่ก่อตัวภายใน หรือ เคลื่อนตัวเข้ามาในมหาสมุทรแปซิฟิกเหนือ ทางฝั่งตะวันตกของเส้นแบ่งวันสากล ภายในปี พ.ศ. 2566 ตารางนี้ยังมีภาพรวมของความรุนแรงของระบบ ระยะเวลา บริเวณที่มีผลกระทบกับแผ่นดิน และจำนวนความเสียหายหรือจำนวนผู้เสียชีวิตใด ๆ ที่เกี่ยวข้องกับระบบพายุ
มาสด้า เซ็นเทีย
มาสด้า เซ็นเทีย (Mazda Sentia) เป็นรถยนต์นั่งขนาดใหญ่ (Full-Size Car) ซึ่งผลิตโดยมาสด้า เริ่มผลิตและเปิดตัวเมื่อปี พ.ศ. 2534 ใช้ระบบขับเคลื่อนล้อหลังและใช้โครงสร้างตัวถัง H-Platform ของมาสด้า (เป็นโครงสร้างที่ใช้ในรถยนต์ขนาดใหญ่ขับเคลื่อนล้อหลังของมาสด้า) แบบ HD และ HE ซึ่งใช้ร่วมกันกับรถตระกูล 929 ซึ่งเซ็นเทียเป็นหนึ่งในรถตระกูล 929 รวมถึงใช้ร่วมกับรุ่นแองฟินิ MS-9 ด้วย และยังมีการส่งออกไปยังประเทศเกาหลีใต้โดยใช้แบรนด์เกีย ในชื่อ เกีย เอ็นเตอร์ไพรส์ (Kia Enterprise) อีกด้วย
929
มาสด้า เซ็นเทีย รุ่นที่ 1 เปิดตัวเมื่อปี พ.ศ. 2534 โดยเปิดตัวออกมาเพื่อหวังจะเป็นรถธงของมาสด้า ซึ่งออกมาแทนมาสด้า ลูเช่ (Mazda Luce) เครื่องยนต์ของเซ็นเทียจะเป็นเครื่องยนต์ V6 และมีเฉพาะตัวถังซีดานเท่านั้น ซึ่งเครื่องยนต์จะมีเครื่องยนต์ 2.5 และ 3.0 ลิตรให้เลือก
สงครามครูเสดชาวบ้าน
สงครามครูเสดชาวบ้าน (People's Crusade) เป็นสงครามครูเสด ที่เริ่มระหว่างเดือนเมษายนถึงเดือนตุลาคม ค.ศ. 1096 ที่เป็นส่วนหนึ่งของสงครามครูเสดครั้งที่ 1 สงครามนี้บางทีก็เรียกว่า “สงครามครูเสดคนยาก” หรือ “สงครามครูเสดชาวนา”
มาสด้า เซ็นเทีย
929
และในรุ่นนี้ ได้มีการออกรุ่นใหม่ที่แตกแขนงมาจากเซ็นเทีย คือมาสด้า มิลเลเนีย (Mazda Millenia) ซึ่งออกมาในช่วงเวลาที่ค่ายรถญี่ปุ่นเปิดตัวแบรนด์รถยนต์หรู เช่น โตโยต้าเปิดตัวเล็กซัส ,ฮอนด้าเปิดตัวแอคิวรา ,นิสสันเปิดตัวอินฟินิที และมาสด้า ก็ได้เปิดตัวแบรนด์อมาติเช่นกัน โดยมิลเลเนีย เป็นรถยนต์ที่มีคุณสมบัติคล้ายกับเซ็นเทีย แต่แตกต่างกันตรงที่ใช้ระบบขับเคลื่อนล้อหน้า และนอกจากนี้ รุ่นนี้ มีมาขายในประเทศไทยในช่วงที่รัฐบาลมีนโยบายภาษีรถนำเข้า ซึ่งในช่วงนั้นมีรถนำเข้าหลายรุ่นที่เข้ามาขายในไทย แต่ในไทยใช้ชื่อว่า 929 (Mazda 929) ไม่ใช่เซ็นเทีย (Sentia)
สงครามครูเสดชาวบ้าน
สงครามครูเสดชาวบ้านนำโดยวอลเตอร์เดอะเพนนิเลส (Walter the Penniless) และ ปีเตอร์เดอะเฮอร์มิท (Peter the Hermit) กองทัพถูกทำลายย่อยยับโดยกองกำลังของเซลจุคที่นำโดยคิลิจ อาร์สลันที่ 1 (Kilij Arslan I หรือ قلج أرسلان‎)
มาสด้า เซ็นเทีย
รุ่นที่ 2 (HE; พ.ศ. 2539-2542)
มาสด้า เซ็นเทีย รุ่นที่ 2 ถือได้ว่าเป็นเซ็นเทียรุ่นสุดท้าย ก่อนที่จะถูกแทนที่โดยมาสด้า มิลเลเนีย (Mazda Millenia) อย่างสมบูรณ์ เซ็นเทียเปิดตัวในประเทศออสเตรเลียในเดือนเมษายน พ.ศ. 2539 โดยมีเครื่องยนต์ V6 ขนาด 3.0 ลิตร และเกียร์อัตโนมัติ 4 สปีด แต่เนื่องจากช่วงที่เซ็นเทียเปิดตัวมาได้ปีเดียว มีปัญหาวิกฤติเศรษฐกิจเกิดขึ้นในเอเชีย ทำให้ยอดขายไม่เป็นที่น่าพอใจเท่าไรนัก โดยเฉพาะในปีสุดท้ายของการผลิต ราคาของเซ็นเทียสูงถึง 83,000 ดอลลาร์สหรัฐเลยทีเดียว และกระจังหน้าของรถดูแก่ ไม่ทันสมัย จึงทำให้ไม่ประสบความสำเร็จเท่ากับรุ่นที่ 1 จึงต้องเลิกผลิตไป
สงครามครูเสดชาวบ้าน
บทนำ
สมเด็จพระสันตะปาปาเออร์บันที่ 2 ทรงวางแผนให้นักรบครูเสดออกเดินทางกันในวันที่ 15 สิงหาคม ค.ศ. 1096 แต่ก่อนหน้านั้นก็มีกองทัพของชาวนาและขุนนางระดับต่ำที่ไม่ได้อยู่ในแผนก่อตัวกันขึ้นเองและออกเดินทางไปยังเยรูซาเลมล่วงหน้า ประชากรที่รวบรวมตัวกันไปเหล่านี้มาจากผูที่ได้รับผลกระทบกระเทือนจากความแห้งแล้ง ความอดอยาก และโรคระบาดเป็นเวลาหลายปีก่อนปี ค.ศ. 1096 และมองเห็นว่าการเดินทางไปร่วมการทำสงครามครูเสดอาจจะเป็นทางออกจากความทุกข์ยาก การริเริ่มความคิดที่จะเดินทางไปร่วมสงครามก่อตัวขึ้นจากเหตุการณ์ที่ประจวบเหมาะหลายเหตุการณ์ทางดาราศาสตร์ที่เกิดขึ้นที่เริ่มตั้งแต่ ค.ศ. 1095 ซึ่งเหมือนกับจะเป็นแรงบันดาลใจจากเบื้องบนให้ไปทำสงคราม เหตุการณ์ต่างๆ นี้ก็รวมทั้ง ฝนดาวตก, ออโรรา, จันทรุปราคา, ดาวหาง และอื่นๆ การระบาดของ ergotism ที่มักจะทำให้มีการโยกย้ายถิ่นฐานกันขนานใหญ่ก็เกิดขึ้นเพียงไม่นานก่อนหน้าการประชุมสภาสงฆ์แห่งแคลมงต์ นอกจากนั้นก็ยังมีกลุ่มลัทธิสหัสวรรษที่เป็นที่นิยมกันในคริสต์ศตวรรษที่ 11 ที่เชื่อกันว่าวันโลกาวินาศจะมาถึงภายในเวลาไม่นานเท่าใดนักที่แพร่หลายกันอย่างกว้างขวางมากขึ้น ปฏิกิริยาต่อเหตุการณ์ต่างๆ ที่เกิดขึ้นเกิดกว่าที่คาดกันได้แทนที่จะเป็นผู้คนเพียงไม่กี่พันก็กลายเป็นกองกำลังราว 40,000 คนที่ส่วนใหญ่เป็นนักรบที่ไม่ได้รับการฝึกหัดและยังรวมทั้งสตรีและเด็กด้วย
มาสด้า เซ็นเทีย
รุ่นที่ 2 (HE; พ.ศ. 2539-2542)
🚗บทความนี้เกี่ยวกับรถยนต์หรือยานพาหนะ และยังเป็นโครงและสอบถามข้อมูล
สงครามครูเสดชาวบ้าน
บทนำ
นักบวชผู้มีความดึงดูดใจจากประชาชนชื่อ ปีเตอร์เดอะเฮอร์มิท หรือ “ปีเตอร์นักพรต” ที่มาจากอาเมียงส์เป็นผู้นำ กล่าวกันว่าโดยแต่งตัวอย่างง่ายและขี่ลา ปีเตอร์เดินทางไปเทศนาชักชวนผู้คนให้เข้าร่วมสงครามครูเสดทั่วทางตอนเหนือของฝรั่งเศสและฟลานเดอร์ส และอ้างว่าได้รับการบัญชาโดยตรงจากพระเยซู (และอาจจะมีจดหมายจากพระเจ้าไว้พิสูจน์ว่าจริง) นอกจากนั้นก็อาจจะเป็นได้ว่าประชาชนบางส่วนมีความเชื่อว่าปีเตอร์เป็นผู้นำที่แท้จริงแทนที่จะเป็นพระสันตะปาปาเออร์บัน โดยทั่วไปเชื่อกันว่ากองทัพของปีเตอร์เป็นกลุ่มคนที่ไม่มีการศึกษา หรือเป็นชาวนาที่ไม่รู้สีสาว่าจะไปทางไหน และเชื่อว่าเมืองทุกเมืองที่พบระหว่างทางคือเมืองเยรูซาเลม ซึ่งก็อาจจะเป็นจริงบ้างแต่อันที่จริงแล้วการไปแสวงบุญที่กรุงเยรูซาเลมก็เป็นสิ่งที่ทำกันมา ฉะนั้นหนทางและระยะทางที่ต้องเดินทางก็คงเป็นที่ทราบกันบ้าง ขณะที่ผู้เข้าร่วมสงครามส่วนใหญ่ไม่ใช่ทหารที่ได้รับการฝึกหัด แต่ก็มีอัศวินชั้นรองๆ ที่เป็นผู้นำ เช่นผู้ที่เป็นนักบันทึกประวัติศาสตร์ต่อมา Fulcher of Chartres และ Walter Sans-Avoir หรือ วอลเตอร์เดอะเพนนิเลส (Walter the Penniless) ซึ่งตามชื่อที่เรียกคืออัศวินตกยากผู้ไม่ขึ้นกับลอร์ดและไม่มีดินแดนปกครองแต่ก็พอมีประสบการณ์ทางการสู้รบอยู่บ้าง
มูลนิธิเอดส์ฮ่องกง
มูลนิธิเอดส์ฮ่องกง (จีนตัวเต็ม: 香港愛滋病基金會; Hong Kong Aids Foundation) เป็นองค์กรการกุศลที่ไม่ใช่ภาครัฐที่ก่อตั้งขึ้นโดยกลุ่มอาสาสมัครใน ค.ศ. 1991 โดยมีประธานคนปัจจุบันคือ ดร.เหลียง จื้อหง (梁智鴻) เมื่อได้มีการก่อตั้งมูลนิธิขึ้น ความเข้าใจของสาธารณชนที่มีต่อโรคเอดส์มีอยู่อย่างจำกัด และมีความเข้าใจผิดเกี่ยวกับโรคเอดส์ (เช่น เข้าใจว่าโรคเอดส์เป็นโรคติดต่อที่แพร่กระจายโดยการสัมผัส) ซึ่งเป็นความเข้าใจโดยทั่วไป และได้นำสู่การช่วยเหลือในวงกว้างสำหรับผู้ป่วยที่ติดเชื้อเอดส์ เมื่อเร็ว ๆ นี้ ทางมูลนิธิมีพนักงานเต็มเวลา 13 ราย แต่ต้องอาศัยอาสาสมัครกว่า 300 ราย เพื่อรองรับการให้บริการ เช่น การรับสายด่วน, การตรวจเลือดและการให้คำปรึกษา และโครงการสนับสนุนที่พักอาศัยสำหรับผู้ป่วยโรคเอดส์
ประเทศมอนเตเนโกรในโอลิมปิก
ประเทศมอนเตเนโกร เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 2008 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศมอนเตเนโกร คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ MNE
นับตั้งแต่ประเทศมอนเตเนโกรส่งนักกีฬาเข้าร่วมการแข่งขันโอลิมปิกครั้งแรก นักกีฬามอนเตเนโกรได้รับเหรียญรางวัลรวมทั้งหมด 1 เหรียญ โดยแบ่งเป็น 0 เหรียญทอง 1 เหรียญเงิน และ 0 เหรียญทองแดง
กีฬากรีฑาในโอลิมปิกฤดูร้อน 2020 – วิ่งมาราธอน บุคคลหญิง
การแข่งขันกีฬากรีฑาในโอลิมปิกฤดูร้อน 2020 – วิ่งมาราธอน บุคคลหญิง มีกำหนดจัดขึ้นระหว่างวันที่ 5 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 100 คน จาก 50 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 10 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1984
สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
สุทิน วรรณบวร
สุทิน วรรณบวร (เกิด: 9 กันยายน พ.ศ. 2492) นักข่าวการเมืองอาวุโส สังกัดสำนักข่าวเอพี เจ้าของฉายา "นักข่าวสายโจร" มีชื่อเสียงจากการตั้งคำถามที่ดุดัน จนเป็นไม้เบื่อไม้เมากับแหล่งข่าวหลายคน เคยปะทะคารมกับนักการเมืองหลายคน เช่น สมัคร สุนทรเวช
สุทิน เป็นชาวจังหวัดตรัง เริ่มต้นการทำข่าวตั้งแต่ช่วงสงครามอินโดจีน เคยสังกัดสำนักข่าวยูพีไอ และสำนักข่าวรอยเตอร์ส นอกจากนี้สุทิน วรรณบวร ยังเป็นนักแปลวรรณกรรมการเมือง มีผลงานแปลหนังสือมาแล้ว 26 เล่ม มีผลงานเขียนหนังสือ ชื่อ "เรื่องอยากเล่าของนักข่าวสายโจร"
สุทินลาออกจากตำแหน่งผู้สื่อข่าวอาวุโส สำนักข่าวเอพี เมื่อเดือนพฤศจิกายน พ.ศ. 2551 โดยให้เหตุผลว่า ต้องการเป็นแนวร่วมให้กับกลุ่มพันธมิตรประชาชนเพื่อประชาธิปไตย ระหว่างการชุมนุมขับไล่รัฐบาลนายสมชาย วงศ์สวัสดิ์ นายกรัฐมนตรีในขณะนั้น ปัจจุบันหลังเสร็จสิ้นการชุมนุม เขาทำงานเป็นบรรณาธิการอาวุโสให้กับสถานีโทรทัศน์ผ่านดาวเทียมภาคภาษาอังกฤษ TAN Network ของเอเอสทีวี ที่มี นางสาวสโรชา พรอุดมศักดิ์ เป็นผู้อำนวยการช่อง
กราวด์ (ไฟฟ้า)
กราวด์ (ground) ในด้านวิศวกรรมไฟฟ้า หมายถึงจุดๆ หนึ่งในวงจรไฟฟ้าที่ใช้เป็นจุดอ้างอิงในการวัดแรงดันไฟฟ้า หรือใช้เป็นเส้นทางกลับร่วมกันของกระแสไฟฟ้าจากหลายๆที่ หรือจุดเชื่อมต่อทางกายภาพโดยตรงกับพื้นดิน
สายไฟที่ลงดิน (สายดิน) จะต้องถูกกำหนดเป็นมาตรฐานให้ใช้สีที่แน่นอนเพื่อป้องกันการใช้ที่ไม่ถูกต้อง
วงจรไฟฟ้าอาจจะถูกเชื่อมต่อกับพื้นดิน (พื้นโลก) ด้วยเหตุผลหลายประการ ในอุปกรณ์ไฟฟ้าที่ใช้ไฟ AC เมนส์ ชิ้นส่วนโลหะที่ผู้ใช้สัมผัสได้จะถูกเชื่อมต่อกับพื้นดินเพื่อป้องกันผู้ใช้ไม่ให้สัมผ้สกับแรงดันไฟฟ้าที่เป็นอันตรายในกรณีที่ฉนวนไฟฟ้าล้มเหลว การเชื่อมต่อกับพื้นดินจะจำกัดกระแสไฟฟ้าสถิตที่ถูกสร้างขึ้นในการรับมือกับผลิตภัณฑ์ที่ติดไฟง่าย หรืออุปกรณ์ที่มีความไวต่อไฟฟ้าสถิต
ในบางวงจรโทรเลขและบางระบบส่งกำลังไฟฟ้า แผ่นดินหรือผิวโลกเองสามารถถูกนำมาใช้เป็นหนึ่งในตัวนำสายส่งของวงจร ซึ่งจะเป็นการประหยัดค่าใช้จ่ายในการติดตั้งตัวนำสายส่งที่เป็นสายรีเทินที่แยกต่างหากไปหนึ่งเส้น (ดูระบบสายดินกลับ(single-wire earth return))
สำหรับวัตถุประสงค์ในการวัด กราวด์ทำหน้าที่เป็นจุดที่มีค่าความดันคงที่(พอสมควร) ที่สามารถถูกใช้เป็นจุดอ้างอิงสำหรับการวัดแรงดันที่จุดใดๆในวงจรได้ ระบบสายกราวด์ไฟฟ้าควรจะมีความสามารถในการเคลื่อนกระแสที่เหมาะสมในการทำหน้าที่เป็นแรงดันไฟฟ้าระดับอ้างอิงเป็นศูนย์  ในทางทฤษฎีวงจรอิเล็กทรอนิกส์ "กราวด์" ในทางอุดมคติมักจะเป็นแหล่งจ่ายประจุหรือแหล่งระบายประจุที่ไม่มีที่สิ้นสุด ที่สามารถดูดซับกระแสได้ไม่จำกัดจำนวนโดยไม่มีการเปลี่ยนแปลงแรงดันที่จุดนั้น ในขณะที่การเชื่อมต่อกับพื้นดินที่แท้จริงมักจะมีความต้านทานเกิดขึ้น ดังนั้นแรงดันของดินที่ใกล้เคียงกับศูนย์จึงไม่สามารถทำได้ แรงดันไฟฟ้ากระจัดกระจายหรือผลกระทบของแรงดันดินจะเกิดขึ้น ซึ่งอาจสร้างการรบกวนในสัญญาณต่างๆ หรือถ้าผลกระทบนั้นมีขนาดใหญ่พอ การรบกวนนั้นอาจจะสร้างอันตรายจากการช็อก(shock)ไฟฟ้าได้
การใช้คำว่ากราวด์เป็นเรื่องธรรมดาในเครื่องใช้ไฟฟ้าและอิเล็กทรอนิกส์ที่ใชัในอุปกรณ์แบบพกพาเช่นโทรศัพท์มือถือ และเครื่องเล่นสื่อในยานพาหนะที่อาจจะพูดว่ามี"กราวด์" โดยไม่ได้มีการเชื่อมต่อที่เกิดขึ้นจริงกับดินแต่อย่างใด โดยปกติจะเป็นแค่สายไฟตัวนำขนาดใหญ่ที่ต่ออยู่กับ ด้านใดด้านหนึ่งของแหล่งจ่ายไฟ (เช่น"ground plane" ในแผงวงจรพิมพ์) ซึ่งทำหน้าที่เป็น เส้นทางกลับร่วมกันสำหรับกระแสจากชิ้นส่วนต่างๆหลายจุดในวงจร
ประวัติ
ระบบโทรเลขแม่เหล็กไฟฟ้าตั้งแต่ปี ค.ศ. 1820 เป็นต้นมา ใช้สายสัญญาณสองสายหรือมากกว่า เพื่อส่งสัญญาณไปและรับกลับ จากนั้นนักวิทยาศาสตร์ชาวเยอรมัน คาร์ล เอากุสท์ ฟอน ชไตน์ไฮล์ (Carl August von Steinheil) ได้ค้นพบในปี ค.ศ. 1836–1837 ว่าพื้นดินสามารถถูกใช้เป็นเส้นทางกลับเพื่อให้ครบวงจรได้ ทำให้สายกลับเป็นสิ่งที่ไม่จำเป็น อย่างไรก็ตาม มีหลายปัญหากับระบบนี้ สัญญาณรบกวนถูกขยายมากขึ้นบนสายโทรเลขข้ามทวีปที่ถูกสร้างขึ้นใน ปี 1861 โดยบริษัทเวสเทิร์นยูเนียน ระหว่างเมืองเซนต์โยเซฟ รัฐมิสซูรี กับเมืองแซคราเมนโต รัฐแคลิฟอร์เนีย ในระหว่างสภาพอากาศแห้ง การเชื่อมต่อกับพื้นดินมักจะเกิดความต้านทานสูง ที่จำเป็นต้องมีน้ำมาเทลงบนแท่งดิน (ground rod) เพื่อให้โทรเลขหรือโทรศัพท์ใช้งานได้
ต่อมาเมื่อโทรศัพท์เริ่มมาแทนที่โทรเลข พบว่ากระแสในผิวโลกที่เกิดจากระบบไฟฟ้า, รถไฟ ไฟฟ้า, วงจรโทรศัพท์และโทรเลขอื่น ๆ และแหล่งธรรมชาติรวมทั้งฟ้าผ่าทำให้เกิดการรบกวนที่ยอมรับไม่ได้สำหรับสัญญาณเสียง ดังนั้นระบบสองสายหรือระบบวงจรโลหะได้ถูกนำมาใช้อีกครั้งในราวปี ค.ศ. 1883
การสื่อสารทางวิทยุ
การเชื่อมต่อไฟฟ้าไปยังพื้นโลกสามารถใช้เป็นศักย์อ้างอิงสำหรับสัญญาณคลื่นความถี่วิทยุ สำหรับเสาอากาศบางชนิด ส่วนที่ติดต่อกับดินโดยตรงหรือ "ขั้วดิน"สามารถจะเป็นแท่งโลหะธรรมดาที่ปักลงไปในดินหรือเชื่อมต่อกับท่อน้ำโลหะที่ฝังอยู่ใต้ดิน (ท่อจะต้องเป็นตัวนำ) เนื่องจากว่าสัญญาณความถี่สูงสามารถไหลไปยังโลกอันเนื่องมาจากผลกระทบทาง capacitative, ค่าความจุกับดินจึงเป็นปัจจัยที่สำคัญในประสิทธิภาพของการลงดินของสัญญาณ ด้วยเหตุนี้ระบบที่ซับซ้อนของแท่งดินและสายดินต้องทำอย่างมีประสิทธิภาพ การลงดินของสัญญาณในอุดมคติจะทำให้เกิดศักย์ที่คงที่ (ศูนย์) โดยไม่คำนึงถึงปริมาณกระแสไฟฟ้าที่ไหลลงสู่พื้นดินหรือขึ้นจากพื้นดิน ความต้านทานต่ำ(ที่ความถี่ของสัญญาณ)ของการเชื่อมต่อไฟฟ้าระหว่างขั้วดินกับดินเป็นตัวกำหนดคุณภาพของมัน และคุณภาพที่ดีขึ้นสามารถทำได้โดยการเพิ่มพื้นที่ผิวของขั้วดินในการสัมผัสกับพื้นโลก หรือเพิ่มความลึกในการฝังแท่งดิน หรือโดยการปักแท่งดินหลายๆแท่ง หรือการเพิ่มปริมาณความชื้นของดิน หรือการปรับปรุงเนื้อดินให้มีความเป็นตัวนำมากขึ้น และการเพิ่มพื้นที่ครอบคลุมระบบดินให้กว้างขึ้น
บางระบบของเสาอากาศใน VLF, LF, MF และช่วง SW ที่ต่ำกว่าจะต้องมีสายดินที่ดีในการ ทำงานอย่างมีประสิทธิภาพ ตัวอย่างเช่นเสาอากาศขั้วเดียวแนวตั้งต้องใช้พื้นที่ราบที่มักจะ ประกอบด้วยเครือข่ายที่เชื่อมต่อกันของสายเคเบิลที่วิ่งอยู่ในวงรอบห่างจากฐานของเสาอากาศประมาณเท่ากับความสูงของเสาอากาศนั้น บางครั้งคานของเสาเองจะถูกใช้เป็นพื้นระนาบดินที่วางอยู่บนพื้นดิน
การติดตั้งสายไฟ AC
ในการติดตั้งสายไฟสายเมนส์(ไฟ AC) คำว่าสายกราวด์มักจะหมายถึงสายตัวนำสามชนิดหรือระบบตัวนำสามระบบตามที่ระบุไว้ด้านล่าง
สายกราวด์ของอุปกรณ์ใช้เชื่อมต่อทางไฟฟ้าระหว่างชิ้นส่วนของอุปกรณ์ที่เป็นโลหะที่ไม่มีกระแสไหลกับพื้นดินตามรหัสไฟฟ้าแห่งชาติสหรัฐ (NEC) เหตุผลในการทำเช่นนี้เพื่อการจำกัดแรงดันไฟฟ้าที่เกิดจากฟ้าผ่า, ไฟกระชาก และการสัมผัสกับสายไฟฟ้าแรงสูง สายตัวนำกับอุปกรณ์มักจะเชื่อมต่อถึงกันด้วยการใช้วิธี bonding (ดูด้านล่าง)
อุปกรณ์ที่ทำการบอนดิ้งเข้าด้วยกันทำให้เส้นทางไหลของกระแสไฟฟ้าระหว่างชิ้นส่วนโลหะที่ไม่มีกระแสไหลของอุปกรณ์หลายๆส่วนกับแท่งดินมีความต้านทานต่ำมาก เพื่อที่ว่าหากส่วนหนึ่งของชิ้นส่วนนั้นมีกระแสไหลผ่านด้วยเหตุผลใดๆก็ตาม เช่นสายไฟชำรุด การลัดวงจรจะเกิดขึ้นและทำให้เซอร์กิตเบรกเกอร์หรือฟิวส์ทำงานเพื่อตัดการเชื่อมต่อกับวงจรที่ทำงานผิดพลาด โปรดสังเกตว่า ดินเองไม่ได้มีบทบาทในกระบวนการล้างความผิดพลาดนี้ เนื่องจากกระแสต้องไหลกลับไปยังแหล่งที่มาของมันเอง ไม่ได้กลับไปที่ดินตามที่เข้าใจกันในบางครั้ง (ดู กฎของวงจร Kirchhoff) โดยการบอนดิ้ง(เชื่อมต่อ)โลหะที่ไม่มีกระแสไหลทั้งหมดเข้าด้วยกัน จุดเหล่านั้นควรจะอยู่ใกล้จุดที่มีศักย์เดียวกันซึ่งจะช่วยลดโอกาสของการช็อก นี้เป็นสิ่งสำคัญโดยเฉพาะอย่างยิ่งในห้องน้ำ ที่คนคนหนึ่งอาจจะสัมผ้สกับหลายระบบโลหะที่แตกต่างกัน เช่น ท่อจ่ายน้ำและท่อระบายน้ำ และฝาเครื่องใช้ไฟฟ้าอื่นๆ ตัวนำที่ทำการบอนดิ้งมักจะถูกใช้เป็นสายกราวด์(grounding electrode conductor)ด้วย (ดูด้านบน)
สายกราวด์เชื่อมต่อขาข้างหนึ่งของระบบไฟฟ้า(สายนิวทรัล)เข้ากับขั้วดิน(ground electrode)หนึ่งขั้วหรือหลายขั้ว สิ่งนี้เรียกว่า "ระบบกราวด์" และ ระบบไฟฟ้าส่วนใหญ่จะต้อง มีการต่อสายกราวด์. NEC ของสหรัฐอเมริกา และ BS 7671 ของสหราชอาณาจักร มีรายชื่อของระบบที่จะต้องมีการต่อสายกราวด์ นอกจากนี้ สายกราวด์ยังมักจะยึดติดกับท่อน้ำและโครงสร้างเหล็กในโครงสร้างอาคารขนาดใหญ่ ตามที่กำหนดไว้ใน NEC วัตถุประสงค์ของการต่อสายกราวด์ให้ระบบไฟฟ้าก็คือการจำกัดแรงดันไฟฟ้าเมื่อเทียบกับดินในกรณีที่เกิดฟ้าผ่าและกรณีที่มีการสัมผ้สกับสายไฟฟ้าแรงสูง และยังมีวัตถุประสงค์ในการคงแรงดันไฟฟ้าเมื่อเทียบกับดินให้คงที่ในระหว่างการดำเนินการตามปกติ ในอดีตที่ผ่านมาท่อน้ำประปามักจะถูกนำมาใช้เป็นขั้วดิน แต่ต่อมาไม่ได้รับอนุญาตให้ใช้เมื่อท่อพลาสติกเป็นที่นิยมใช้ สายกราวด์ชนิดนี้ใช้กับเสาอากาศวิทยุและระบบป้องกันฟ้าผ่า
ระบบส่งกำลังไฟฟ้า
ในระบบจำหน่ายไฟฟ้า AC สายเดี่ยว (Single Wire Earth Return) หรือ SWER  ค่าใช้จ่ายจะสามารถประหยัดได้โดยใช้เพียงตัวนำไฟฟ้าแรงสูงเพียงสายเดียวต่อเข้ากับพาวเวอร์กริด ในขณะที่กระแส AC ที่ไหลกลับมาจะใช้ทางพื้นดิน ระบบนี้ส่วนใหญ่จะใช้ในพื้นที่ชนบท ที่ซึ่ง กระแสไฟฟ้าในแผ่นดินขนาดใหญ่จะไม่เป็นอย่างอื่นที่ทำให้เกิดอันตราย
บางระบบส่งกำลังแรงดัน DC สูง (HVDC ) จะใช้พื้นดินเป็นตัวนำที่สอง นี้เป็นเรื่องธรรมดาโดยเฉพาะอย่างยิ่งในโครงการสายเคเบิลใต้น้ำ เพราะน้ำทะเลเป็นตัวนำที่ดี ขั้วดินที่ฝังใต้ดินจะถูกเชื่อมต่อกับพื้นดิน สถานที่ของขั้วดินเหล่านี้จะต้องถูกเลือกอย่างระมัดระวังเพื่อป้องกันการกัดกร่อนด้วยเคมีไฟฟ้าในโครงสร้างใต้ดิน
ความกังวลอย่างหนึ่งในการออกแบบสถานีไฟฟ้าคือการที่ศักย์ของดินมีค่าสูงขึ้น เมื่อกระแสผิดพลาดขนาดใหญ่มากรั่วลงไปในดิน บริเวณรอบจุดรั่วอาจมีศักย์สูงขึ้นเมื่อเทียบกับจุดที่ห่างออกไป นี้เกิดจากการนำกระแสที่จำกัดของชั้นของดินในโลก การไล่ระดับของแรงดันไฟฟ้า(แรงดันเปลี่ยนไปตามระยะทาง)อาจจะสูงมากจนทำให้จุดสองจุดบนพื้นดินอาจมีความต่างศักย์มากอย่างมีนัยสำคัญ ซึ่งจะสร้างอันตรายกับทุกคนที่ยืนอยู่บนพื้นดินในบริเวณนั้น ท่อ, ราง, หรือ สาย สื่อสารทั้งหลายที่เข้าสถานีย่อยอาจจะมีศักย์ของดินที่แตกต่างกันทั้งในและนอกสถานีย่อย ซึ่งสร้างแรงดันอันตรายเมื่อสัมผ้ส
อิเล็กทรอนิคส์
Signal ground ทำหน้าที่เป็นเส้นทางกลับของสัญญาณและกำลังไฟฟ้า (ที่แรงดันไฟฟ้าต่ำมากๆ ประมาณน้อยกว่า 50 V) ที่ทำงานภายในอุปกรณ์ และในการเชื่อมต่อสัญญาณระหว่างอุปกรณ์กับหลายๆอุปกรณ์ หรือ อุปกรณ์เดียว.การออกแบบอิเล็กทรอนิกส์จำนวนมากแสดงเส้นทางกลับเส้นเดียวที่ทำหน้าที่เป็นต้วอ้างอิงสำหรับสัญญาณทั้งหมด กราวด์ของกำลังไฟฟ้าและกราวด์ของสัญญาณมักจะเชื่อมต่อถึงกันผ่านทางกล่องโลหะที่ใส่อุปกรณ์
Ground ในวงจร เมื่อเทียบกับ earth
แรงดันไฟฟ้าเป็นปริมาณที่แตกต่างกัน การวัดแรงดันไฟฟ้าที่จุดใดๆ จุดอ้างอิงจะต้องถูกเลือกให้วัดเทียบกับจุดนั้น จุดอ้างอิงร่วมกันนี้เรียกว่า "กราวด์" และถือว่ามีแรงดันไฟฟ้าเป็นศูนย์ กราวด์สัญญาณนี้อาจจะไม่ได้เชื่อมต่อกับกราวด์ของไฟฟ้า ระบบที่ระบบกราวด์ไม่ได้เชื่อมต่อ กับวงจรอื่นหรือต่อเข้ากับดิน (แม้ว่าจะมีอาจจะยังคงมี AC coupling) มักจะถูกเรียกว่าเป็นระบบกราวด์ลอย
การแยกกราวด์สัญญาณต่ำออกจากกราวด์สัญญาณรบกวน
ในสถานีโทรทัศน์, สถานีบันทึกสตูดิโอ และสถานีอื่นๆที่คุณภาพเสียงเป็นสิ่งสำคัญ กราวด์สัญญาณพิเศษที่เรียกว่า"กราวด์ทางเทคนิค" (หรือ"technical earth", "special earth" และ "audio earth") มักจะถูกติดตั้งเพื่อป้องกันไม่ให้เกิดกราวด์ลูป โดยพื้นฐานแล้ว สิ่งนี้เป็นสิ่งเดียวกับ AC power ground แต่ไม่มีสายดินของเครื่องใช้ไฟฟ้าทั่วไปได้รับอนุญาตให้เชื่อมต่อเข้ากับมัน เพราะพวกมันอาจนำพาการรบกวนทางไฟฟ้ามาด้วย ตัวอย่างเช่นมีเพียงเครื่องเสียงเท่านั้นที่เชื่อมต่อกับ technical ground ในสตูดิโอบันทึก. ในกรณีส่วนใหญ่ ชั้นวาง อุปกรณ์โลหะของสตูดิโอทั้งหมดจะถูกเชื่อมเข้าด้วยกันด้วยสายทองแดงขนาดใหญ่ (หรือท่อ แบนหรือบัสบาร์ทองแดง ) และ technical ground ก็จะถูกเชื่อมต่อแบบเดียวกัน ต้องมีการดูแลอย่างดีว่าจะไม่มี chassis ground ของเครื่องใช้ไฟฟ้าทั่วไปจะถูกวางไว้บนชั้นวาง เพราะการเชื่อมต่อ AC ground กับ technical ground จะทำลายประสิทธิภาพของงานนี้ สำหรับการใช้งานที่มีความต้องการโดยเฉพาะ technical ground หลักอาจประกอบด้วยท่อทองแดงหนัก ในกรณีที่จำเป็นอาจติดตั้งโดยการเจาะผ่านพื้นคอนกรีตหลายๆชั้น เพื่อที่ว่า technical ground ทั้งหมดอาจจะถูกเชื่อมต่อกันด้วยเส้นทางที่สั้นที่สุดที่เป็นไปได้ไปยังแท่งดินอันหนึ่งอยู่ในห้องใต้ดิน
ระบบป้องกันฟ้าผ่า
ระบบป้องกันฟ้าผ่าได้รับการออกแบบเพื่อลดผลกระทบจากฟ้าผ่าผ่านการเชื่อมต่อไปยังระบบ สายดินที่ทำการเชื่อมต่อด้วยพื้นที่ผิวขนาดใหญ่กับแผ่นดิน พื้นที่ขนาดใหญ่มีความจำเป็นเพื่อการกระจายกระแสที่สูงของสายฟ้าฟาดโดยไม่ทำลายตัวนำของระบบจากความร้อนส่วนเกินมหาศาล เนื่องจากสายฟ้าฟาดเป็นพลังงานช่วงสั้นๆจำนวนมากที่มีหลายส่วนประกอบของความถี่สูงมาก ระบบกราวด์เพื่อป้องกันฟ้าผ่ามักจะใช้ตัวนำที่ตรงและสั้นเพื่อลดผลกระทบที่เหนี่ยวนำตัวเองและ skin effect
ระบบสายดิน
บทความหลัก: Earthing system
การต่อลงดินแบบฟังชั่นมีจุดมุ่งหมายอื่นนอกเหนือจากการให้การป้องกันไฟฟ้าช็อก ในทางตรงกันข้ามกับการต่อลงดินแบบป้องกัน การต่อลงดินแบบฟังชั่นอาจนำกระแสในระหว่างการดำเนินงานปกติของอุปกรณ์ หรือมันเป็นสิ่งจำเป็นสำหรับอุปกรณ์เช่นอุปกรณ์ป้องกันไฟกระชาก และตัวกรองบางชนิดที่เข้ากันได้กับแม่เหล็กไฟฟ้า, เสาอากาศและเครื่องมือวัดบางชนิด โดยทั่วไปแล้ว การต่อลงดินแบบป้องกันยังสามารถถูกใช้เป็นการต่อลงดินแบบฟังชั่นได้อีกด้วย ถึงแม้ว่าสิ่งนี้จะ ต้องมีการดูแลในบางสถานการณ์อย่างใกล้ชิด
การบอนดิ้ง
ถ้าจะพูดให้ชัด คำว่าการต่อกราวด์หรือการลงดินมีความหมายถึงการเชื่อมต่อไฟฟ้ากับกราวด์หรือพื้นดิน การบอนดิ้งคือการจงใจเชื่อมต่อทางฟฟ้ากับวัตถุที่เป็นโลหะทั้งหมดที่ไม่ได้ถูกออกแบบมาเพื่อให้กระแสไฟฟ้าไหลผ่าน วิธีนี้จะทำให้ทุกรายการของวัตถุดังกล่าวที่ถูกบอนดิ้งนั้นมีศักย์ไฟฟ้าเดียวกันเพื่อการป้องกันไฟฟ้าช็อต จากนั้นวัตถุที่ถูกบอนด์เข้าด้วยกันเหล่านั้นจะสามารถเชื่อมต่อกับพื้นดินเพื่อนำพวกมันให้มีศักย์ของโลก